**คู่มือสำหรับประชาชน : การขอรับมรดกสิทธิการเช่าหรือเช่าซื้อที่ดิน (กรณีมีทายาทรับมรดกสิทธิหลายคน)**

**หน่วยงานที่ให้บริการ :** สำนักงานการปฏิรูปที่ดินจังหวัดราชบุรีกระทรวงเกษตรและสหกรณ์

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

1. ผู้มีสิทธิยื่นคำขอ : ทายาทของเกษตรกรผู้ซึ่งได้รับการจัดที่ดินโดยได้ทำสัญญาเช่าหรือเช่าซื้อที่ดินกับส.ป.ก.
2. สถานที่ยื่นคำขอ : ให้ยื่นคำขอตามแบบที่ส.ป.ก.กำหนดณส.ป.ก.จังหวัดที่ที่ดินนั้นตั้งอยู่
3. การขอรับมรดกสิทธิการเช่าหรือเช่าซื้อที่ดินจะต้องเป็นไปตามหลักเกณฑ์และเงื่อนไขดังต่อไปนี้
 3.1 หลักเกณฑ์และเงื่อนไขเกี่ยวกับเจ้ามรดก
 (1) ถ้าเกษตรกร (เจ้ามรดก) ถึงแก่กรรมให้สิทธิการเช่าหรือเช่าซื้อตกทอดแก่คู่สมรสเป็นอันดับแรกแต่ถ้าเจ้ามรดกไม่มีคู่สมรสหรือมีแต่คู่สมรสไม่ขอรับหรือมีแต่คู่สมรสไม่มีคุณสมบัติที่จะขอรับมรดกสิทธิได้ให้มรดกนั้นตกแก่บุตร
 (2) ถ้าเจ้ามรดกมีบุตรหลายคนการรับมรดกให้เป็นไปตามหลักเกณฑ์ดังนี้
 2.1 กรณีบุตรตกลงกันได้ว่าจะให้บุตรเพียงรายเดียวเป็นผู้รับมรดกก็ให้มรดกตกแก่บุตรคนนั้นเพียงรายเดียว
 2.2 กรณีบุตรตกลงกันไม่ได้และถ้าที่ดินสามารถแบ่งได้ (แบ่งแยกแล้วเนื้อที่ต้องไม่น้อยกว่าที่คณะกรรมการปฏิรูปที่ดินจังหวัด (คปจ.) กำหนดเท่ากับจำนวนบุตรทุกคนก็ให้แบ่งแก่บุตรทุกคนตามส่วน
 2.3 ถ้าตกลงกันไม่ได้และที่ดินไม่สามารถแบ่งให้บุตรได้ทุกคนคณะกรรมการปฏิรูปที่ดินจังหวัด (คปจ.) จะเป็นผู้คัดเลือกบุตรที่มีความเหมาะสมในการรับมรดก
 2.4 กรณีบุตรคนใดตายก่อนเจ้ามรดกผู้สืบสันดานโดยชอบด้วยกฎหมายย่อมสามารถเข้ารับมรดกได้ (การรับมรดกแทนที่) ถ้าปรากฏว่าบุตรที่ตายนั้นขณะมีชีวิตอยู่ได้เคยร่วมทำประโยชน์ในที่ดินกับเจ้ามรดกมาแล้วไม่น้อยกว่า 6 เดือน
 (3) ถ้าเจ้ามรดกไม่มีคู่สมรสและหรือบุตรหรือมีแต่ไม่ขอรับหรือมีแต่ไม่มีคุณสมบัติเป็นเกษตรกรที่จะขอรับมรดกสิทธิได้ให้มรดกตกแก่เครือญาติของเจ้ามรดกอนึ่งถ้ามีเครือญาติหลายคนการรับมรดกจะใช้หลักเกณฑ์การพิจารณาเช่นเดียวกับกรณีเจ้ามรดกมีบุตรหลายคนตามข้อ 2
 (4) ถ้าเจ้ามรดกมีคู่สมรสแต่ไม่ประสงค์จะขอรับมรดกหรือไม่มีคุณสมบัติที่จะรับมรดกได้คู่สมรสของเจ้ามรดกจะต้องให้ความยินยอม
หมายเหตุ: \*\*\*สิทธิการเช่าหรือเช่าซื้อเจ้ามรดกสามารถกำหนดทายาทผู้รับมรดกไว้เป็นการล่วงหน้าได้ (กำหนดไว้ล่วงหน้าก่อนตาย) และจะกำหนดตัวทายาทในการรับมรดกให้แตกต่างตาม (1) (2) และ (3) ก็ได้ทั้งนี้เจ้ามรดกจะต้องมายื่นคำขอตามแบบที่ส.ป.ก.กำหนดณส.ป.ก.จังหวัดไว้เป็นหลักฐานและถ้าเจ้ามรดก
มีคู่สมรสก็ต้องได้รับความยินยอมด้วยส่วนการรับมรดกก็เป็นไปตามที่เจ้ามรดกได้แสดงไว้
 3.2 หลักเกณฑ์และเงื่อนไขเกี่ยวกับผู้ขอรับมรดก
 1. ทายาทที่มีสิทธิขอรับมรดกสิทธิการเช่าหรือเช่าซื้อได้แก่
 (ก) คู่สมรส (รวมถึงคู่สมรสที่อยู่กินด้วยกันแต่ไม่ได้จดทะเบียนสมรส)
 (ข) บุตร (รวมถึงบุตรนอกกฎหมายที่บิดารับรองและบุตรบุญธรรม)
 (ค) เครือญาติหมายถึง
 - บิดาหรือมารดาของเกษตรกร
 - พี่น้องร่วมบิดามารดาเดียวกันของเกษตรกร
 - พี่น้องร่วมบิดาหรือร่วมมารดาเดียวกันของเกษตรกร
 - หลานของเกษตรกร
 2. ทายาทตาม (ก) (ข) และ (ค) จะต้องมีคุณสมบัติและไม่มีลักษณะต้องห้ามดังนี้
 2.1 ทายาทของผู้รับมรดกจะต้องเป็นเกษตรกรตามความหมายแห่งกฎหมายปฏิรูปที่ดินกล่าวคือ (1) เป็นเกษตรกรผู้ประกอบอาชีพเกษตรกรรมเป็นหลักหรือ (2) เป็นเกษตรกรผู้ประสงค์จะประกอบอาชีพเกษตรกรรมเป็นหลักซึ่งได้แก่ผู้ยากจน/ ผู้ที่จบการศึกษาทางการเกษตรกรกรรม/ บุตรของเกษตรกรทั้งนี้เป็นไปตามที่กำหนดในพระราชกฤษฎีกาว่าด้วยการกำหนดหลักเกณฑ์และเงื่อนไขในการเป็นเกษตรกรพ.ศ. 2535
 2.2 ทายาทผู้ขอรับมรดกและคนในครอบครัวเดียวกันต้องไม่มีที่ดินทำกินเป็นของตนเองเพียงพอแก่การเลี้ยงชีพอยู่ก่อนแล้ว (มีที่ดินอยู่แล้วและเมื่อรวมกับคำขอรับโอนต้องไม่เกินกว่า 50 ไร่หรือ 100 ไร่แล้วแต่กรณี)
 2.3 ทายาทผู้ขอรับมรดกจะต้องมีคุณสมบัติความเป็นเกษตรกรตามที่กฎหมายกำหนดได้แก่
 - มีสัญชาติไทย
 - บรรลุนิติภาวะหรือเป็นหัวหน้าครอบครัว
 - มีความประพฤติดีและซื่อสัตย์สุจริต
 - มีร่างกายสมบูรณ์ขยันขันแข็งและสามารถประกอบการเกษตรได้
 - ไม่เป็นคนวิกลจริตหรือจิตฟั่นเฟือนไม่สมประกอบ
 2.4 ทายาทผู้ขอรับมรดกจะต้องรับไปทั้งสิทธิและหน้าที่ของเจ้ามรดก
 2.5 ทายาทผู้ขอรับมรดกจะต้องรับภาระบรรดาหนี้ค้างซึ่งเจ้ามรดกยังคงค้างชำระกับส.ป.ก. หรือสถาบันการเงินที่ร่วมโครงการกับส.ป.ก. ไปด้วย
หมายเหตุ: \*\*\* กรณีบุตรหรือเครือญาติที่ยังไม่บรรลุนิติภาวะถือเป็นข้อยกเว้นที่สามารถขอรับมรดกสิทธิการเช่าหรือเช่าซื้อได้แต่บุตรหรือเครือญาตินั้นจะต้องมีความสามารถที่จะประกอบเกษตรกรรมในที่ดินได้และจะต้องได้รับความยินยอมจากผู้แทนโดยชอบธรรมหรือผู้ปกครองและจะต้องได้รับอนุมัติจากศาลแล้ว
 \*\*\* กรณีบุตรบุญธรรมจะขอรับมรดกสิทธิการเช่าหรือเช่าซื้อได้เจ้ามรดกจะต้องได้จดทะเบียนรับเป็นบุตรบุญธรรมมาแล้วไม่ต่ำกว่า 10 ปีและบุตรบุญธรรมจะต้องร่วมทำประโยชน์ในที่ดินกับผู้โอนไม่ต่ำกว่า 10 ปี
 \*\*\* กรณีเจ้ามรดกตายก่อนรับบุตรบุญธรรมครบ 10 ปีให้เสนอคณะอนุกรรมการพิจารณากฎหมายและระเบียบ
หมายเหตุ : 1. กรณีคำขอหรือเอกสารหลักฐานประกอบการพิจารณาไม่ครบถ้วนหรือไม่ถูกต้องและไม่อาจแก้ไขเพิ่มเติมได้ในขณะนั้นผู้รับคำขอและผู้ยื่นคำขอจะต้องลงบันทึกความบกพร่องและรายงานเอกสารหลักฐานร่วมกันพร้อมกำหนดระยะเวลาให้ผู้ยื่นคำขอดำเนินการแก้ไขเพิ่มเติมหากผู้ยื่นคำขอไม่ดำเนินการแก้ไขเพิ่มเติมภายในระยะเวลาที่กำหนดผู้รับคำขอจะดำเนินการคืนคำขอและเอกสารประกอบการพิจารณา 2. ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถว้นถูกต้องตามที่ระบุไว้ในคู่มือประชาชนเรียบร้อยแล้ว 3. ทั้งนี้จะมีการแจ้งผลการพิจารณาและกำหนดวันทำสัญญาให้ผู้ยื่นคำขอทราบภายใน 7 วันนับแต่วันที่พิจารณาแล้วเสร็จ

**ช่องทางการให้บริการ**

|  |  |
| --- | --- |
| **สถานที่ให้บริการ**สำนักงานการปฏิรูปที่ดินจังหวัดราชบุรี (41 ตำบลหน้าเมืองอำเภอเมืองราชบุรีจังหวัดราชบุรี 70000)/ติดต่อด้วยตนเองณหน่วยงาน(หมายเหตุ: -) | **ระยะเวลาเปิดให้บริการ** เปิดให้บริการวันจันทร์ถึงวันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |
| **สถานที่ให้บริการ**ศูนย์ดำรงธรรมจังหวัดราชบุรี/ติดต่อด้วยตนเองณหน่วยงาน(หมายเหตุ: -) | **ระยะเวลาเปิดให้บริการ** เปิดให้บริการวันจันทร์ถึงวันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :**203 วัน

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**1.1 ยื่นคำขอ1.2 ตรวจสอบคำขอและเอกสารประกอบคำขอ1.3 จัดทำบัญชีเครือญาติ1.4 สอบสวนสิทธิ1.5 ออกใบรับคำขอ(หมายเหตุ: (ณสำนักงานการปฏิรูปที่่ดินจังหวัด)) | 1 วันทำการ | สำนักงานการปฏิรูปที่ดินเพื่อเกษตรกรรม |
| 2) | **การพิจารณา**2.1 เจ้าหน้าที่ตรวจสอบหนี้ค้างชำระตรวจสอบแปลงที่ดินตรวจคุณสมบัติผู้ขอรับมรดกและจัดทำประกาศขอรับมรดกสิทธิ(หมายเหตุ: (ณสำนักงานการปฏิรูปที่ดินจังหวัดและประสานหน่วยงานภายนอก)) | 21 วันทำการ | สำนักงานการปฏิรูปที่ดินเพื่อเกษตรกรรม |
| 3) | **-**2.2 สำนักงานการปฏิรูปที่ดินจังหวัดประกาศเพื่อให้ผู้มีส่วนได้เสียมาคัดค้าน(หมายเหตุ: (ณสำนักงานการปฏิรูปที่ดินจังหวัดและปิดประกาศไว้ที่ทำการผู้ใหญ่บ้านที่ทำการอบต. และที่ว่าการอำเภอ)) | 30 วันทำการ | สำนักงานการปฏิรูปที่ดินเพื่อเกษตรกรรม |
| 4) | **-**2.3 สำนักงานการปฏิรูปที่ดินจังหวัดดำเนินการรวบรวมข้อมูลเอกสารจัดทำความเห็นเสนอคณะกรรมการปฏิรูปที่ดินจังหวัดพิจารณา(หมายเหตุ: (ณสำนักงานการปฏิรูปที่ดินจังหวัด)) | 90 วันทำการ | สำนักงานการปฏิรูปที่ดินเพื่อเกษตรกรรม |
| 5) | **-**2.4 รังวัดแบ่งแปลง (ก่อนหรือหลังเสนอคณะกรรมการปฏิรูปที่ดินจังหวัดพิจารณาก็ได้)(หมายเหตุ: (ณสำนักงานการปฏิรูปที่ดินจังหวัด)) | 60 วันทำการ | สำนักงานการปฏิรูปที่ดินเพื่อเกษตรกรรม |
| 6) | **การลงนาม/คณะกรรมการมีมติ**คณะกรรมการปฏิรูปที่ดินจังหวัดมีมติและเสนอให้ผู้มีอำนาจลงนาม(หมายเหตุ: (ณสำนักงานการปฏิรูปที่่ดินจังหวัด)) | 1 วันทำการ | สำนักงานการปฏิรูปที่ดินเพื่อเกษตรกรรม |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน****ฉบับจริง**1ฉบับ**สำเนา**0ฉบับ**หมายเหตุ**(-ของเจ้ามรดกและผู้รับมรดก-กรณีที่มีการเชื่อมโยงฐานข้อมูลกับกระทรวงมหาดไทยแล้วจะมีการยกเลิกการเรียกเก็บสำเนาบัตรประจำตัวประชาชนจากผู้รับบริการ) | สำนักงานการปฏิรูปที่ดินเพื่อเกษตรกรรม |
| 2) | **สำเนาทะเบียนบ้าน****ฉบับจริง**1ฉบับ**สำเนา**0ฉบับ**หมายเหตุ**(-ของเจ้ามรดกและผู้รับมรดก-กรณีที่มีการเชื่อมโยงฐานข้อมูลกับกระทรวงมหาดไทยแล้วจะมีการยกเลิกการเรียกเก็บสำเนาทะเบียนบ้านจากผู้รับบริการ) | สำนักงานการปฏิรูปที่ดินเพื่อเกษตรกรรม |
| 3) | **ทะเบียนสมรส****ฉบับจริง**0ฉบับ**สำเนา**1ฉบับ**หมายเหตุ**(ของเจ้ามรดกและผู้รับมรดก (ถ้ามี)) | สำนักงานการปฏิรูปที่ดินเพื่อเกษตรกรรม |
| 4) | **บัตรประจำตัวประชาชน****ฉบับจริง**0ฉบับ**สำเนา**1ฉบับ**หมายเหตุ**(คู่สมรสของเจ้ามรดกและผู้รับมรดก (ถ้ามี)) | สำนักงานการปฏิรูปที่ดินเพื่อเกษตรกรรม |
| 5) | **ใบสำคัญการเปลี่ยนชื่อ****ฉบับจริง**0ฉบับ**สำเนา**1ฉบับ**หมายเหตุ**(เปลี่ยนสกุล (ถ้ามี)) | สำนักงานการปฏิรูปที่ดินเพื่อเกษตรกรรม |
| 6) | **ทะเบียนการหย่า****ฉบับจริง**0ฉบับ**สำเนา**1ฉบับ**หมายเหตุ**(ของเจ้ามรดกและผู้รับมรดก (ถ้ามี)) | สำนักงานการปฏิรูปที่ดินเพื่อเกษตรกรรม |
| 7) | **หลักฐานการเป็นเจ้าของที่ดิน****ฉบับจริง**0ฉบับ**สำเนา**1ฉบับ**หมายเหตุ**(เช่นโฉนด ,น.ส.3, ส.ป.ก. 4-01 ของผู้ขอรับมรดกคู่สมรสและบุตรที่ยังไม่บรรลุนิติภาวะ) | กรมที่ดิน |
| 8) | **คำยินยอมคู่สมรสของเจ้ามรดก****ฉบับจริง**1ฉบับ**สำเนา**0ฉบับ**หมายเหตุ**(กรณีบุตรหรือเครือญาติเป็นผู้รับมรดก) | สำนักงานการปฏิรูปที่ดินเพื่อเกษตรกรรม |
| 9) | **สัญญาเช่าหรือสัญญาเช่าซื้อ****ฉบับจริง**1ฉบับ**สำเนา**0ฉบับ**หมายเหตุ**(ฉบับผู้ถือ) | สำนักงานการปฏิรูปที่ดินเพื่อเกษตรกรรม |
| 10) | **ใบมรณบัตรหรือหนังสือรับรองการเสียชีวิต****ฉบับจริง**0ฉบับ**สำเนา**1ฉบับ**หมายเหตุ**- | กรมการปกครอง |
| 11) | **หนังสือยินยอมของทายาทอื่นๆ****ฉบับจริง**1ฉบับ**สำเนา**0ฉบับ**หมายเหตุ**(เฉพาะทายาทที่มีสิทธิรับมรดก) | กรมการปกครอง |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| *ไม่มีข้อมูลค่าธรรมเนียม* |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | สำนักงานการปฏิรูปที่ดินจังหวัด(หมายเหตุ: (ณสำนักงานการปฏิรูปที่ดินจังหวัดที่ยื่นคำขอ)) |
| 2) | สำนักงานการปฏิรูปที่ดินเพื่อเกษตรกรรม(หมายเหตุ: (เลขที่ 1 ถนนราชดำเนินนอกแขวงบ้านพานถมเขตพระนครกรุงเทพฯ 10200 หรือเว็บไซต์ http://eoffice.alro.go.th/alro\_complain)) |
| 3) | ศูนย์บริการประชาชนสำนักปลัดสำนักนายกรัฐมนตรี(หมายเหตุ: ( เลขที่ 1 ถ.พิษณุโลกเขตดุสิตกทม. 10300 / สายด่วน 1111 / www.1111.go.th / ตู้ปณ.1111 เลขที่ 1 ถ.พิษณุโลกเขตดุสิตกทม. 10300)) |
| 4) | ศูนย์รับเรื่องร้องเรียนการทุจริตในภาครัฐ(หมายเหตุ: (สำนักงานคณะกรรมการป้องกันและปราบปรามการทุจริตในภาครัฐ (สำนักงานป.ป.ท.)- 99 หมู่ 4 อาคารซอฟต์แวร์ปาร์คชั้น 2 ถนนแจ้งวัฒนะตำบลคลองเกลืออำเภอปากเกร็ดจังหวัดนนทบุรี 11120- สายด่วน 1206 / โทรศัพท์ 0 2502 6670-80 ต่อ 1900 , 1904- 7 / โทรสาร 0 2502 6132- www.pacc.go.th / www.facebook.com/PACC.GO.THศูนย์รับเรื่องร้องเรียนสำหรับนักลงทุนต่างชาติ (The Anti-Corruption Operation center)Tel : +66 92 668 0777 / Line : Fad.pacc / Facebook : The Anti-Corruption Operation Center / Email : Fad.pacc@gmail.com)) |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| *ไม่มีแบบฟอร์ม ตัวอย่าง และคู่มือการกรอก* |

**หมายเหตุ**

-

**ข้อมูลสำหรับเจ้าหน้าที่**

**ชื่อกระบวนงาน:** การขอรับมรดกสิทธิการเช่าหรือเช่าซื้อที่ดิน (กรณีมีทายาทรับมรดกสิทธิหลายคน)

**หน่วยงานกลางเจ้าของกระบวนงาน**: สำนักงานการปฏิรูปที่ดินเพื่อเกษตรกรรมสำนักงานการปฏิรูปที่ดินเพื่อเกษตรกรรมสำนักงานการปฏิรูปที่ดินเพื่อเกษตรกรรม

**ประเภทของงานบริการ:** กระบวนงานบริการที่เบ็ดเสร็จในหน่วยเดียว

**หมวดหมู่ของงานบริการ:** อนุญาต/ออกใบอนุญาต/รับรอง

**กฎหมายที่ให้อำนาจการอนุญาต หรือที่เกี่ยวข้อง:**

|  |
| --- |
| 1)ระเบียบคณะกรรมการปฏิรูปที่ดินเพื่อเกษตรกรรมว่าด้วยหลักเกณฑ์วิธีการและเงื่อนไขในการโอนและการตกทอดมรดกสิทธิการเช่าหรือเช่าซื้อที่ดินในการปฏิรูปที่ดินเพื่อเกษตรกรรมพ.ศ.2535 แก้ไขเพิ่มเติม (ฉบับที่ 2) พ.ศ.2536 |

**ระดับผลกระทบ:** บริการที่มีความสำคัญด้านเศรษฐกิจ/สังคม

**พื้นที่ให้บริการ:**ส่วนภูมิภาค

**กฎหมายข้อบังคับ/ข้อตกลงที่กำหนดระยะเวลา:**- **ระยะเวลาที่กำหนดตามกฎหมาย / ข้อกำหนด ฯลฯ:** 0.0

**ข้อมูลสถิติของกระบวนงาน:**

 จำนวนเฉลี่ยต่อเดือน 0

 จำนวนคำขอที่มากที่สุด 0

 จำนวนคำขอที่น้อยที่สุด 0

**ชื่ออ้างอิงของคู่มือประชาชน:** การขอรับมรดกสิทธิการเช่าหรือเช่าซื้อที่ดิน (กรณีมีทายาทรับมรดกสิทธิหลายคน) สำนักงานการปฏิรูปที่ดินจังหวัดราชบุรีสำเนาคู่มือประชาชน 22/02/2019 15:00

เอกสารฉบับนี้ดาวน์โหลดจากเว็บไซต์ระบบสารสนเทศศูนย์กลางข้อมูลคู่มือสำหรับประชาชน

Backend.info.go.th

วันที่เผยแพร่คู่มือ: -